लाहौर हाईकोर्ट पहुंचे, कोर्ट ने कहा था- पेश नहीं हुए तो पुलिस को गिरफ्तारी से नहीं रोकेंगे
Pakistan Tehreek-e-Insaf (PTI) Imran Khan Latest News Update. Read more about the latest updates in Pakistan's political scene. पाकिस्तान के पूर्व प्रधानमंत्री इमरान खान सोमवार शाम लाहौर हाईकोर्ट पहुंचे। खान के खिलाफ कई केस अलग-अलग अदालतों में चल रहे हैं।
पाकिस्तान के पूर्व प्रधानमंत्री इमरान खान को लाहौर हाईकोर्ट ने जमानत दे दी है। इसके पहले इमरान सोमवार शाम लाहौर हाईकोर्ट पहुंचे। खान के खिलाफ कई केस अलग-अलग अदालतों में चल रहे हैं। सोमवार को वे इलेक्शन कमीशन के दफ्तर बाहर हिंसक प्रदर्शन करने के मामले में पेश हुए।
पिछले हफ्ते शनिवार को लाहौर हाईकोर्ट के जज सुबह 10 बजे से रात 9 बजे तक खान का इंतजार करते रहे थे, लेकिन वो पेश नहीं हुए थे। इसके बाद हाईकोर्ट ने कह दिया था कि अगर वो सोमवार को पेश नहीं होंगे तो पुलिस को उनकी गिरफ्तारी से नहीं रोका जाएगा।
गिरफ्तारी से डर रहे हैं खान
इमरान खान गिरफ्तारी के डर से अपने लाहौर वाले घर से बाहर नहीं निकल रहे थे। उनको डर है कि अगर वो घर से निकले तो पंजाब पुलिस उन्हें अदालत पहुंचने के पहले ही गिरफ्तार कर लेगी। इमरान के करीब 500 समर्थक कई दिन से उनके जमान पार्क लाहौर वाले घर के बाहर मौजूद हैं। पुलिस की कई गाड़ियां यहां मौजूद हैं। खान के खिलाफ एक्शन लेने का दबाव भी पुलिस पर है।
खान पर कई केस 
